《鹊桥仙（丙寅除夕立春，骨肉团聚，是夕大雪）》
宋代·郭应祥

立春除夕，并为一日，此事今年创见。席间三世共团栾，随分有、笙歌满院。

一名喜雪，二名饯岁，三则是名春宴。从教一岁大家添，但只要、明年强健。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。